Anatomiya nin tawo

An anatomiya nin tawo iyo an siyentipikong pag-aadal sa morpolohiya kan may-gurang na hawak nin tawo.  Pigbabanga ini sa mga kabtang na maragkot na anatomiya (gross anatomy) asin mikroskopikong anatomiya (microscopic anatomy). An maragkot na anatomiya (na pig-aapod man na topograpikong anatomiya,  anatomiyang rehiyonal, o antropotomiya) iyo an pag-aadal nin mga istrukturang pang-anatomiya na mahihiling kan mga mata na dai pigtatabangan nin mga kagamitan siring kan salamin o mikroskopyo.  An mikroskopikong anatomiya iyo an pag-aadal dapit sa mga saradit na istrukturang anatomikal sa tabang kan mga mikroskopyo, na kaapil kan histolohiya (an pag-aadal dapit sa organisasyon kan mga tisyu), a kan sitolohiya (an pag-aadal dapit sa mga selula).

Sa nagkapirang mga aspeto kan anatomiya kan tawo, may kinaaraman ini sa embriyolohiya, pagkokompara na anatomiya asin pilohenetika (o pagkokompara na embriyolohiya), huli sa magkakaagid na gamot sa ebolusyon; halimbawa, nagdadanay pa sa hawak nin tawo an mga suanoy na segmento nin mga parisan na nakatanghal sa gabos na mga bertebrado na may uru-utro na mga simpleng grupo, na daing-siring na magigimatam sa odog asin sa kulungan-gusok, asin mapupwedeng bakasin gikan sa mga suanoy na mga embriyo.

Pigbibilog kan mga sistema an hawak nin tawo, na pigbibilog kan mga organo na pigbibilog man nin tisyu, na siya man an pigbibilog nin selula asin tisyung pansugpom.

Pigsasabing an kasaysayan kan anatomiya, sa laog kan halawig na panahon, sa padagos na pagsabot sa mga trabaho kan mga organo asin istruktura sa laog kan hawak. Dakula an ikinarahay kan mga pamamaagi, na maglukso gikan sa mga eksaminasyon kan mga hayop na lumalagos sa paghiwa (diseksiyon) nin mga inimbak o preserbadong gadan na mga hawak nin tawo sagkod sa komplikado na mga pamamaaging pangteknolohiya na sumulong asin naparahay sa laog nin ika-20 siglo.

Mga komun na kabtang kan hawak (lawas) nin tawo, poon sa itaas pa-ibaba:

 Payo - angog - salang - pisngi - ko'ko' - mata 
 Liog - Abaga - bali'wag
 Takyag - Siko - Braso - Kamot - Moro' - Tindarakul
 Odog - Daghan - Hirog (tagiliran)
 Tulak - Ka'ka'
 Piad - Lubot - Kalamias - Paa - Tuhod - Tabay - Bool - Bokoboko - Bitis - Moro'
 An mata, talinga, dungo, nguso, ngipon, dila, halonan - kagolkol - suso - putoy - bayag - itil - ngabil kan pepe - pusod, na anas nahihiling.

   1. Payo
   2. Lalawgon (lawog,pandok)
   3. Liog
   4. Abaga
   5. Daghan
   6. Posod
   7. Tulak
   8. Po'son
   9. Potoy
  10. Paa  11. Tohod，
  12. Tabay
  13. Bokoboko
  14. Bitis
  15. Takyag (Bilibili)
  16. Siko
  17. Takyag
  18. Braso
  19. Kamot

Toltolan

Kategorya:Anatomiya